als_Latn dik_Latn sag_Latn
Inspektimi i radhës surprizë nga kryeministri Rama ka qenë dogana e Durrësit. I shoqëruar edhe nga drejtoresha e Përgjithshme e Doganave, Elisa Spiropali, kreu i qeverisë ka parë nga afër ambientet me të cilat përballen importuesit e huaj dhe vendas çdo ditë në këtë pikë kufiri. Pa pritur shpërndarjen e pamjeve filmike nga zyra e shtypit, Rama ka hedhur vetë në twtter foto nga impresionet e para të këtij inspektimi. Rama përshkruan gjendjen e mjeruar. Sipas kryeministrit, është turp që biznesmenë shqiptarë e të huaj që vijnë në Shqipëri të përballen me këto zyra doganash, që në të vërtetë janë dy kioska, dhe një peshore e vetme elektronike. Situata nuk ka qenë aspak e pëlqyeshme për Ramën edhe për Zyrën e Punës në Durrës. Një zyrë pune pa kushte dhe pa adresë qytetarët durrsakë e kanë të vështirë ta gjejnë. Durrësi ka qenë ndalesa e radhës ku kryeministri Rama ka vijuar inspektimet në institucionet e varësisë, pa njoftim zyrtar pas pikës kufitare të Hanit të Hotit në Shkodër, një ditë më parë.
als_Latn